Nuwe tendens: Skep kontoere met selfverbruiningsmiddels | SARIE
Nuwe tendens: Skep kontoere met selfverbruiningsmiddels	deur SARIE.com-span
Die gewilde grimeertruuk waar kontoere op jou gesig geskep word (contouring) om sekere gelaatstrekke anders te laat lyk, is danksy die werklikheidster Kim Kardashian tans ’n gróót tendens. Nóú is die skoonheidswêreld weer aan die gons oor ’n nuwe manier van kontoere skep … met selfverbruiner!
‘Gilmore Girls’ weer op die lug
Sal jy selfverbruiner gebruik om kontoerlyne te skep? Luister: Kookboek inspireer jou om lekker kos, wat ook gesond is, voor te berei | Maroela Media
Dr. Michael Mol en John Berry het pas ‘n kookboek vol gesonde gesinsetes vrygestel. Foto’s: Esté Meyer Jansen.
Gesond eet mag nooit vervelig wees nie. Dit is die filosofie van dr. Michael Mol en John Berry wat vroeër dié maand saam ŉ inspirerende kookboek bekendgestel het. Dié kookboek bevat 93 gesonde, vinnige resepte wat ideaal is vir die hele gesin.
Die kookboek, Jou beste lewe: Vinnige en gesonde gesinsetes, is op 16 Maart in die swierige Anna’s Kitchen-restaurant in Vereeniging bekendgestel waar gaste die geleentheid gehad het om 15 van die geregte te proe. Daar is gesmul aan soet-en-sout gemengde neute, satay-hoender en rysnoedelslaai asook salmslaai, maar die gaste was dit eens dat die riboog-biefstuk met “café de Kaapstad”-botter die lekkerste gereg was en die Hulk-smoothie die smaaklikste drankie.
Mol, ŉ mediese dokter en die uitvoerende vervaardiger en aanbieder van die gesondheidsprogram op TV, Hello Doctor, en John Berry, ŉ sjef en stigterslid van Kauai Health Foods, se kosfilosofie kompleteer mekaar perfek. Albei die manne glo maaltye moet uit heel kosse bestaan en die voorbereiding en eet daarvan is ŉ geleentheid vir samesyn.
Buiten dat die resepteboek voorsiening maak vir verskeie dieetkundige behoeftes soos ’n laekoolhidrate-hoëvet-, vegetariese, vegan, asook suiwel-, gluten- en graanvrye eetplan (wat met ikons onderskei word by elke resep), is daar ook pittige opmerkings uit die pen van Mol.
Hy het tydens die bekendstelling ŉ paar van sy idees oor ŉ gesonde leefstyl met die gaste gedeel:
Genoeg slaap, gesonde maaltye wat net uit heel kosse bestaan en oefening is die drie belangrikste elemente van ŉ gesonde leefstyl.
Doen hoofsaaklik inkopies aan die buitekant van die winkel, vermy die gange in die middel van die winkel.
Jy kan tot drie koppies koffie per dag geniet. Die gesondheidsvoordele van die hoeveelheid koffie is reeds wetenskaplik bewys.
Wees maar versigtig met wyn onder die ouderdom van 40, want dan is daar meer nadele aan die verbruik van alkohol. Ná 40 kan ŉ mens gerus ŉ glas rooiwyn daagliks geniet omdat die gesondheidsvoordele dan groter is as die nadele.
Mol is ook ŉ voorstander van Tim Noakes se laekoolhidrate-hoëvet-dieet. “Tim het ons anders oor ons dieet laat dink en ek vermoed die wêreldleiers in dieetkunde gaan binnekort die eetplan aanvaar,” het Mol afgesluit.
Jou beste lewe: Vinnige en gesonde gesinsetes word deur CUM-uitgewers uitgegee en kan direk van die uitgewer bestel word. Besoek www.cumuitgewers.co.za.
Maroela Media het ook ŉ resep van een van die gesonde nageregte, Sjokoladetertjies met ŉ neutkors, gepubliseer.
Luister ook na die podsending bo-aan die artikel om meer wenke van Berry en Mol oor gesonde gesinsetes en ŉ gesonder leefstyl te kry.
Kekerertjieslaai met halloumi en geroosterde soetrissie.
Dr. Michael Mol, Sua du Plessis die publikasiebestuurder van CUM-uitgewers en John Berry.
Beethoemoes met groentestokkies.
Die kookboek, Jou beste lewe, is in beide Afrikaans en Engels beskikbaar.
Soet-en-sut gemengde neute.
Deel van: Boeke, Gesondheid, Karmenaadjies, Koolstoof, Podsendings